Ամփոփաթերթ

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի ԹԻՎ 405-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**» **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ**

**ԴԻՏՈՂՈՒԹՅՈՒՆՆԵՐԻ ԵՎ առաջարկությունների**

|  |  |  |  |  |
| --- | --- | --- | --- | --- |
| հ/  հ | Առարկության, առաջարկության հեղինակը, ստացման ամսաթիվը | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1. | Պաշտպանության  նախարարություն  31.05.2019թ. թիվ  ՊՆ/510/693-2019  գրություն | Նախագծի 1-ին կետի 1-ին ենթակետում «առողջապահության նախարարի ներկայացրած թեկնածուն,» բառերը փոխարինել «Առողջապահության նախարարության ներկայացուցիչը,» բառերով: | Չի ընդունվել | Թեկնածու հասկացությունը առավել ընդգրկուն է և ըստ անհրաժեշտության առողջապահության նախարարի կողմից կարող է ներկայացվել նաև Առողջապահության նախարարության ներկայացուցիչ չհանդիսացող անձը: |
| 2, |  | Նախագծի 1-ին կետի 2-րդ ենթակետում նախատեսվում է Կենտրոնական բժշկական հանձնաժողովի համար սահմանել առանձին գործառույթ` եզրակացություն կայացնելու համար անհրաժեշտության դեպքում Առողջապահության նախարարության խորհրդատուներին պարզաբանումներ ստանալու նպատակով դիմելը: Քանի որ խոսքը փաստացի գնում է կարգի 20-րդ կետի 4-րդ ենթակետում նշված գործառույթի շրջանակներում իրականացվող գործողությունների մասին, առաջարկում ենք նոր գործառույթ սահմանելու փոխարեն կարգի 20-րդ կետի 4-րդ ենթակետում «կայացնելը» բառից հետո լրացնել «` անհրաժեշտության դեպքում եզրակացության կայացման համար պարզաբանումներ ստանալու նպատակով դիմելով Առողջապահության նախարարության խորհրդատուներին» բառերը: | Ընդունվել է ի գիտություն | Ֆինանսների նախարարության առաջարկի հիման վրա նախագիծը խմբագրվել է և 20-րդ կետի 4-րդ ենթակետում «պարզաբանումներ ստանալու նպատակով» բառերի փոխարեն կիրառվել է «մասնագիտական կարծիք ստանալու նպատակով» եզրույթը: |
| 3. | Ֆինանսների նախարարություն  27.05.2019թ. թիվ 01/8-3/8603-2019 գրություն | Նախագծի 1-ին կետի 2-րդ ենթակետում «պարզաբանումներ ստանալու նպատակով» բառերը փոխարինել «մասնագիտական կարծիք ստանալու նպատակով» բառերով: | Ընդունվել է | Նախագիծը խմբագրվել է: Նախագծի 1-ին կետի 2-րդ ենթակետում «պարզաբանումներ ստանալու նպատակով» բառերը փոխարինվել են «մասնագիտական կարծիք ստանալու նպատակով» բառերով: |
| 4. | Արդարադատության նախարարության  27.06.2019թ. թիվ 01/27.1/14196-2019 գրություն | «Հայաստանի Հանրապետության  կառավարության 2018 թվականի ապրիլի 12-ի թիվ 405-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրության պահանջներին: | Ընդունվել է ի գիտություն |  |